กฎกระทรวงกฎกระทรวงฉบับที่ ๑๑ (พ.ศ. ๒๕๒๔)ออกตามความในพระราชบัญญัติการขนส่งทางบกพ.ศ. ๒๕๒๒ อาศัยอำนาจตามความในมาตรา ๗ และมาตรา ๗๑ วรรคหนึ่งแห่งพระราชบัญญัติการขนส่งทางบก พ.ศ. ๒๕๒๒รัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑ในกฎกระทรวงนี้ก๊าซ หมายความว่า ก๊าซปิโตรเลียมที่ใช้เป็นเชื้อเพลิงน้ำมัน หมายความว่า น้ำมันเชื้อเพลิงถัง หมายความว่า ภาชนะบรรจุก๊าซสำหรับรถเมกาปาสกาลมาตร หมายความว่าหน่วยวัดความดันตามประกาศกระทรวงอุตสาหกรรมว่าด้วยการกำหนดมาตรฐานผลิตภัณฑ์อุตสาหกรรมหลักเกณฑ์การใช้หน่วยต่าง ๆ ของระบบหน่วยเอสไอและการเลือกใช้หน่วยเอสไอซึ่งทำให้ใหญ่ขึ้นหรือเล็กลงโดยทศนิยม ออกตามกฎหมายว่าด้วยมาตรฐานผลิตภัณฑ์อุตสาหกรรมข้อ ๒รถที่ใช้ก๊าซอย่างเดียวเป็นเชื้อเพลิงต้องมีเครื่องอุปกรณ์และส่วนควบเกี่ยวกับการใช้ก๊าซอย่างน้อยดังนี้(๑) ถังตามมาตรฐานผลิตภัณฑ์อุตสาหกรรมถังก๊าซปิโตรเลียมเหลวสำหรับเครื่องยนต์สันดาปภายในที่กระทรวงอุตสาหกรรมประกาศกำหนดตามกฎหมายว่าด้วยมาตรฐานผลิตภัณฑ์อุตสาหกรรม(๒) ลิ้นบรรจุซึ่งต้องเป็นลิ้นบรรจุ ๒ จังหวะ(๓) ลิ้นควบคุมการบรรจุเกิน(๔) กลอุปกรณ์นิรภัยแบบระบาย(๕) เครื่องวัดปริมาณก๊าซ(๖)เครื่องวัดความดันของเหลวคงที่หรือช่องกระจกตรวจระดับก๊าซ(๗) ลิ้นจ่ายและลิ้นควบคุมการไหล(๘) ท่อก๊าซ(๙) ตัวกรองก๊าซ(๑๐) ลิ้นควบคุมการปิดเปิดก๊าซ(๑๑) เครื่องปรับความดันไอก๊าซ(๑๒) ท่อไอก๊าซ(๑๓) ท่อสูญญากาศ(๑๔) เครื่องผสมอากาศกับก๊าซ(๑๕) ท่อน้ำร้อนข้อ ๓รถที่ใช้ทั้งก๊าซและน้ำมันเป็นเชื้อเพลิงต้องมีเครื่องอุปกรณ์และส่วนควบเกี่ยวกับการใช้ทั้งก๊าซและน้ำมันอย่างน้อยดังนี้(๑) เครื่องอุปกรณ์และส่วนควบตามข้อ ๒(๒) ถังน้ำมัน(๓) ตัวกรองน้ำมัน(๔) ลิ้นควบคุมการปิดเปิดน้ำมัน(๕) เครื่องสูบน้ำมัน(๖) ท่อน้ำมันข้อ ๔เครื่องอุปกรณ์และส่วนควบตามข้อ ๒ และข้อ ๓ ต้องเป็นไปตามมาตรฐานผลิตภัณฑ์อุตสาหกรรมที่กระทรวงอุตสาหกรรมประกาศกำหนดตามกฎหมายว่าด้วยมาตรฐานผลิตภัณฑ์อุตสาหกรรมในระหว่างที่ยังมิได้มีการกำหนดมาตรฐานผลิตภัณฑ์อุตสาหกรรมสำหรับผลิตภัณฑ์ดังกล่าวให้ใช้ผลิตภัณฑ์ที่เป็นไปตามมาตรฐานอันเป็นที่ยอมรับกันว่ามีความปลอดภัยเพียงพอการติดตั้งเครื่องอุปกรณ์และส่วนควบตามวรรคหนึ่งให้เป็นไปตามแผนผังท้ายกฎกระทรวงนี้ข้อ ๕การติดตั้งถังให้เลือกกระทำอย่างใดอย่างหนึ่งดังนี้(๑) ติดตั้งภายในตัวรถ(๒) ติดตั้งบนหลังคารถ(๓) ติดตั้งใต้รถ(๔) ติดตั้งในที่อื่นนอกจาก (๑) (๒) หรือ (๓)ซึ่งเป็นที่เหมาะสมและได้รับความเห็นชอบจากนายทะเบียนข้อ ๖การติดตั้งถังโดยทั่วไปต้องปฏิบัติดังนี้(๑) ถังต้องอยู่ห่างจากท้ายรถไม่น้อยกว่า ๓๕ เซนติเมตรห้ามติดตั้งถังไว้ในห้องเครื่องยนต์ หรือติดตั้งไว้ส่วนหน้าสุดของรถหรือติดตั้งไว้ที่ด้านหน้าของแกนเพลาหน้า(๒) ถังต้องติดตั้งในที่ที่อากาศถ่ายเทได้สะดวกเว้นแต่กรณีการติดตั้งตามข้อ ๗(๓)วางถังในลักษณะที่สามารถมองเห็นแผ่นป้ายบอกรายละเอียดเกี่ยวกับถังโดยไม่ต้องรื้อถอนส่วนประกอบใดๆ ออก(๔)ยึดถังให้ติดแน่นกับตัวรถด้วยสายเคเบิ้ลหรือแถบโลหะระหว่างสายเคเบิ้ลหรือแถบโลหะกับถังต้องหุ้มหรือคั่นด้วยวัสดุที่ยืดหยุ่นได้เช่น สักหลาด หนัง ยาง พลาสติก เพื่อป้องกันมิให้โลหะเสียดสีกันเมื่อรถสั่นสะเทือนถังต้องไม่ขยับเขยื้อน(๕) อุปกรณ์ยึดถังต้องทนต่อแรงกระชากที่เกิดจากความเร่งหรือความหน่วงของรถ(๖) ห้ามเชื่อมหรือต่อเติมถังติดกับสิ่งอื่นใดโดยไม่จำเป็น(๗) ในกรณีที่มีการติดตั้งถังหลายถังในรถคันเดียวกันระดับผิวหน้าที่มีเครื่องอุปกรณ์บนถังแต่ละถังไม่ว่าจะติดตั้งเรียงกันตามแนวนอนหรือแนวตั้งต้องอยู่ในระดับเดียวกันในการเติมก๊าซเข้าถังแต่ละถังต้องเป็นอิสระจากกันให้มีท่อก๊าซร่วมได้เฉพาะท่อก๊าซที่ต่อจากถังไปยังเครื่องยนต์(๘) ในกรณีที่ติดตั้งถังในกล่องบรรจุถังจะต้องป้องกันมิให้ก๊าซรั่วเข้าไปในส่วนบรรทุกคนในเวลาเติมก๊าซ โดยปฏิบัติดังนี้(ก) กล่องบรรจุถังต้องทำด้วยวัสดุไม่ติดไฟ มีฝาปิดแน่น(ข)ที่กล่องบรรจุถังต้องมีช่องปิดด้วยวัสดุใสสามารถมองเห็นเครื่องอุปกรณ์ที่ติดตั้งบนถัง(ค)บริเวณที่วางกล่องบรรจุถังกับส่วนบรรทุกคนต้องแยกจากกันโดยเด็ดขาดด้วยวัสดุแข็งที่ไม่มีรูพรุนและไม่ติดไฟและอุดรอยต่อด้วยวัสดุกันรั่ว(ง)วางกล่องบรรจุถังบนที่รองรับในที่ที่เหมาะสมที่สามารถเติมก๊าซได้สะดวกและยึดกล่องบรรจุถังและที่รองรับให้ติดแน่นกับพื้นรถ(จ) ยึดถังกับกล่องบรรจุถังโดยใช้สายรัดและสลักเกลียวโลหะระหว่างถังและสายรัดมีแผ่นยางรองรับหรือใช้อุปกรณ์ที่หุ้มด้วยยางหรือวัสดุที่มีคุณภาพทัดเทียมกันห้ามยึดติดกันด้วยการเชื่อม(ฉ)ที่โกร่งกำบังหรือฝาครอบเครื่องอุปกรณ์และส่วนควบของถังหรือที่จุดต่ำสุดของกล่องบรรจุถังต้องมีท่อขนาดเส้นผ่านศูนย์กลางภายในไม่น้อยกว่า๕๐ มิลลิเมตร สำหรับระบายก๊าซที่รั่วซึมจากเครื่องอุปกรณ์หรือส่วนควบของถังออกนอกตัวรถในลักษณะที่เป็นการระบายอากาศเมื่อรถเคลื่อนที่ไปข้างหน้าโดยส่วนของท่อที่ออกจากโกร่งกำบังหรือฝาครอบเครื่องอุปกรณ์และส่วนควบของถังหรือกล่องบรรจุถังไปยังด้านนอกของตัวรถต้องเป็นท่อหุ้มและป้องกันด้วยวัสดุแข็งข้อ ๗ในกรณีที่ติดตั้งถังภายในตัวรถต้องปฏิบัติดังนี้(๑) ปฏิบัติตามข้อ ๖(๒)ในกรณีที่มีห้องเก็บของแยกต่างหากจากส่วนบรรทุกคนให้ติดตั้งถังในห้องเก็บของหรือในกล่องบรรจุถังที่ติดตั้งไว้ในห้องเก็บของและต้องป้องกันมิให้ก๊าซรั่วเข้าไปในส่วนบรรทุกคนในเวลาเติมก๊าซโดยปฏิบัติดังนี้(ก) ใช้วัสดุแข็งที่ไม่มีรูพรุนและไม่ติดไฟกั้นระหว่างห้องเก็บของกับส่วนบรรทุกคนและอุดรอยต่อด้วยวัสดุกันรั่ว(ข) ที่จุดต่ำสุดของห้องเก็บของต้องมีท่อระบายขนาดเส้นผ่าศูนย์กลางภายในไม่น้อยกว่า ๕๐ มิลลิเมตรต่อลงสู่ใต้ท้องรถยาวพอสมควร โดยวางท่อในลักษณะที่เป็นการระบายอากาศเมื่อรถเคลื่อนที่ออกไปข้างหน้าและให้อยู่ห่างจากท่อไอเสียไม่น้อยกว่า ๒๕ เซนติเมตร ท่อนี้ต้องติดแน่นกับพื้นรถและไม่มีสิ่งอื่นใดปิดหรือกั้นรูระบาย(ค)ในกรณีที่ติดตั้งถังในกล่องบรรจุถังที่ติดตั้งไว้ในห้องเก็บของต้องต่อท่อระบายก๊าซที่รั่วซึมตามข้อ๖ (๘) (ฉ) ลงสู่ใต้ท้องรถในลักษณะเช่นเดียวกับท่อระบายตาม (ข)(๓) ในกรณีที่รถไม่มีห้องเก็บของแยกต่างหากจากส่วนบรรทุกคนให้ติดตั้งถังในกล่องบรรจุถังข้อ ๘ในกรณีที่ติดตั้งถังบนหลังคารถต้องปฏิบัติดังนี้(๑) ปฏิบัติตามข้อ ๖(๒)วางถังบนที่รองรับโดยยึดถังและที่รองรับให้ติดแน่นกับหลังคารถ(๓)วางถังในลักษณะที่สมดุลกับแนวกลางตามยาวของตัวถังรถและต้องไม่ยื่นออกนอกขอบตัวถังรถ(๔) มีที่กันไม่ให้แสงอาทิตย์กระทบกับถังโดยตรงข้อ ๙ในกรณีที่ติดตั้งถังใต้รถต้องปฏิบัติดังนี้(๑) ปฏิบัติตามข้อ ๖(๒) ถังต้องติดตั้งในลักษณะที่ส่วนล่างสุดของถังต้องอยู่สูงจากระยะต่ำสุดของรถไม่น้อยกว่า๕ เซนติเมตร แต่ในกรณีที่ติดตั้งถังด้านหลังเพลาล้อหลัง ส่วนล่างสุดของถังต้องอยู่สูงจากระยะต่ำสุดของรถไม่น้อยกว่า๕ เซนติเมตร และต้องอยู่สูงจากพื้นถนนไม่น้อยกว่า ๑ ใน ๖ ของระยะห่างระหว่างแกนของถังกับแกนของเพลาล้อหลัง ทั้งนี้ ต้องอยู่ห่างจากท่อไอเสียไม่น้อยกว่า๑๐ เซนติเมตร(๓)เครื่องอุปกรณ์และส่วนควบของถังต้องอยู่ห่างจากตัวถังรถไม่น้อยกว่า ๔ เซนติเมตร(๔) ติดแผ่นโลหะที่มีความหนาไม่น้อยกว่า ๑.๕ มิลลิเมตรหน้าถัง เพื่อป้องกันเศษหินที่กระเด็นมาจากการหมุนของล้อรถข้อ ๑๐ การติดตั้งถังนอกจากที่ที่ระบุไว้ในข้อ๕ (๑) (๒) หรือ (๓) ให้นายทะเบียนพิจารณาให้ความเห็นชอบได้โดยคำนึงถึงความปลอดภัยความมั่นคงแข็งแรงและความเหมาะสมข้อ ๑๑การติดตั้งอุปกรณ์ที่ใช้ในการเติมก๊าซเข้าถังต้องปฏิบัติดังนี้(๑) ลิ้นบรรจุต้องติดตั้งที่ถัง(๒) ในกรณีที่ติดตั้งถังภายในตัวรถต้องปฏิบัติดังนี้(ก)ต่อท่อก๊าซติดกับลิ้นบรรจุที่ถังออกไปยังข้างตัวถังรถด้านใดด้านหนึ่ง แต่ต้องไม่ยื่นออกนอกรถและติดตั้งลิ้นบรรจุที่ปลายท่อก๊าซ โดยให้ลิ้นบรรจุอยู่ลึกเข้าไปในตัวถังรถจากด้านนอกไม่น้อยกว่า๔ เซนติเมตร สำหรับเติมก๊าซจากภายนอกรถ(ข) ท่อก๊าซต้องเป็นท่อทองแดงแบบไม่มีตะเข็บ หนาไม่น้อยกว่า๑ มิลลิเมตร ขนาดเส้นผ่านศูนย์กลางภายในไม่น้อยกว่า ๑๐ มิลลิเมตรหรือท่อซึ่งสามารถบิดงอได้ ที่มีคุณภาพทัดเทียมกัน ส่วนข้อต่อต่าง ๆต้องเป็นทองแดงหรือทองเหลือง(ค) ปลายท่อก๊าซต้องอยู่ห่างจากประตูรถไม่น้อยกว่า ๔๐เซนติเมตร และยึดติดกับแผ่นโลหะหนาไม่น้อยกว่า ๒ มิลลิเมตร(๓) เครื่องวัดปริมาณก๊าซต้องติดตั้งที่ถังและที่หน้าปัดเครื่องวัดปริมาณก๊าซที่หน้าปัดต้องเป็นชนิดที่ใช้ระบบไฟฟ้าข้อ ๑๒การติดตั้งท่อก๊าซต้องปฏิบัติดังนี้(๑) ท่อก๊าซต้องติดตั้งในลักษณะที่ส่วนล่างสุดของท่อต้องอยู่สูงจากระยะต่ำสุดของรถไม่น้อยกว่า๕ เซนติเมตร แต่ในกรณีที่ติดตั้งถังด้านหลังเพลาล้อหลัง ส่วนล่างสุดของท่อก๊าซที่ต่อจากถังต้องอยู่สูงจากระยะต่ำสุดของรถไม่น้อยกว่า๕ เซนติเมตร และต้องอยู่สูงจากพื้นถนนไม่น้อยกว่า ๑ ใน ๖ ของระยะห่างระหว่างแกนของถังกับแกนของเพลาล้อหลัง(๒)ท่อก๊าซที่มีความดันต้องเป็นท่อทองแดงแบบไม่มีตะเข็บหนาไม่น้อยกว่า ๑ มิลลิเมตรขนาดเส้นผ่าศูนย์กลางภายในไม่น้อยกว่า ๑๐ มิลลิเมตรหรือท่อซึ่งสามารถบิดงอได้ที่มีคุณภาพทัดเทียมกัน(๓) ท่อก๊าซที่ต่อจากถังไปยังเครื่องยนต์ต้องไม่ถูกกระทบหรือเสียดสีกับสิ่งอื่นใด(๔) ท่อก๊าซที่อยู่นอกกล่องบรรจุถังในส่วนบรรทุกคนต้องเป็นชิ้นส่วนเดียวกันโดยไม่มีการเชื่อม(๕) ท่อก๊าซที่ต่อไปตามตัวถังรถหรือขวางตัวถังรถต้องเป็นท่อที่หุ้มด้วยท่อพลาสติกหรือท่อที่มีคุณภาพทัดเทียมกัน(๖) ท่อก๊าซส่วนที่อยู่ใต้ท้องรถต้องต่อซ่อนเข้าไปในตัวถังรถหรือโครงคัสซี(๗) ท่อก๊าซต้องอยู่ห่างจากท่อไอเสียไม่น้อยกว่า ๑๐เซนติเมตร เว้นแต่จะมีการป้องกันความร้อนจากการแผ่รังสีไปยังท่อก๊าซนั้นแล้ว(๘) ท่อก๊าซต้องมีตัวยึดห่างกันไม่เกินช่วงละ ๕๐ เซนติเมตรระหว่างตัวยึดกับท่อก๊าซต้องมีวัสดุที่ทำด้วยพลาสติกหรือวัสดุที่มีคุณภาพทัดเทียมกันรองรับ(๙)ท่อก๊าซที่จำเป็นต้องผ่านเข้าไปในส่วนบรรทุกคนหรือที่ที่ไม่มีการถ่ายเทอากาศต้องเดินในท่อแข็งอีกชั้นหนึ่งที่สามารถป้องกันการกระจายของก๊าซเข้าไปในส่วนบรรทุกคนหรือที่ที่ไม่มีการถ่ายเทอากาศเมื่อมีก๊าซรั่วและต้องปิดด้วยแผ่นโลหะหนาไม่น้อยกว่า ๑.๕ มิลลิเมตร โดยยึดแน่นกับตัวถังรถ(๑๐) ท่อก๊าซที่มีความดันต้องมีสายรัดติดกับตัวรถให้แน่นส่วนท่อก๊าซที่ไม่มีความดันจะใช้แถบยึดแทนก็ได้(๑๑) ข้อต่อต่าง ๆ ต้องเป็นข้อต่อแบบเกลียว หรือใช้ปลอกหรือกล่องหุ้มแล้วบัดกรีด้วยเงินหรือทองแดง(๑๒)เมื่อติดตั้งท่อก๊าซภายใต้ความดันทั้งหมดแล้วต้องทดสอบโดยใช้ก๊าซไม่ติดไฟอัดที่ความดัน๑.๐ เมกาปาสกาลมาตรข้อ ๑๓การติดตั้งระบบควบคุมการปิดเปิดก๊าซต้องปฏิบัติดังนี้(๑) ลิ้นควบคุมการปิดเปิดก๊าซต้องติดตั้งที่ตัวรถและอยู่ในทิศทางที่ก๊าซจะไม่พุ่งเข้ารถในกรณีที่ก๊าซรั่วจากลิ้นควบคุมการปิดเปิดก๊าซไม่ว่าจะรั่วจากทางเข้าหรือทางออก(๒)ลิ้นควบคุมการปิดเปิดก๊าซต้องอยู่ห่างจากท่อไอเสียไม่น้อยกว่า ๑๐ เซนติเมตร(๓) ลิ้นควบคุมการปิดเปิดก๊าซต้องปิดโดยอัตโนมัติเมื่อเปิดใช้น้ำมันเกิดการลัดวงจรไฟฟ้า การจุดระเบิด หรือเผาไหม้(๔) ระบบไฟฟ้าที่ควบคุมการปิดเปิดก๊าซไปยังเครื่องยนต์ต้องมีฟิวส์ป้องกันในกรณีที่เกิดการลัดวงจรในระบบไฟฟ้าและต้องแยกออกจากระบบไฟฟ้าอื่น ๆ ในรถข้อ ๑๔การติดตั้งเครื่องปรับความดันไอก๊าซต้องปฏิบัติดังนี้(๑)เครื่องปรับความดันไอก๊าซต้องอยู่ห่างจากท่อไอเสียไม่น้อยกว่า ๑๐ เซนติเมตรเว้นแต่จะมีการป้องกันการแผ่รังสีความร้อนจากท่อไอเสียอย่างมีประสิทธิภาพ(๒)เครื่องปรับความดันไอก๊าซต้องติดตั้งที่ตัวรถหรือที่เครื่องยนต์ ในกรณีที่ติดตั้งเครื่องปรับความดันไอก๊าซที่เครื่องยนต์ท่อก๊าซที่ต่อจากถังเข้าเครื่องปรับความดันไอก๊าซ ส่วนที่อยู่ภายในห้องเครื่องยนต์ต้องเป็นท่อซึ่งสามารถบิดงอและทนความดันได้ไม่น้อยกว่า๒.๕ เมกาปาสกาลมาตร และทนความดันแตกได้ไม่น้อยกว่า ๑๐.๐ เมกาปาสกาลมาตร(๓) ท่อก๊าซที่ต่อจากเครื่องปรับความดันไอก๊าซไปยังเครื่องผสมอากาศกับก๊าซต้องเป็นท่อที่ทนความดันได้ไม่น้อยกว่า๑๐๐.๐ กิโลปาสกาลมาตร และทนความดันแตกได้ไม่น้อยกว่า ๘๗๕.๐ กิโลปาสกาลมาตรและหุ้มด้วยวัสดุที่ป้องกันการรั่วจากการเสียดสีด้วยข้อ ๑๕การติดตั้งเครื่องผสมอากาศกับก๊าซต้องปฏิบัติดังนี้(๑) เครื่องผสมอากาศกับก๊าซต้องติดตั้งระหว่างเครื่องยนต์และเครื่องกรองอากาศ(๒)ส่วนประกอบทุกชิ้นของเครื่องผสมอากาศกับก๊าซต้องยึดให้แน่น และแข็งแรงด้วยโลหะเพื่อป้องกันก๊าซรั่วเมื่อมีการกระเทือนหรือกระแทก(๓) ห้ามใช้ก๊าซจากท่อไอเสียเพื่ออุ่นไอดีที่เครื่องผสมอากาศกับก๊าซข้อ ๑๖การติดตั้งระบบควบคุมการปิดเปิดน้ำมันต้องปฏิบัติดังนี้(๑) ลิ้นควบคุมการปิดเปิดน้ำมันต้องติดตั้งที่ตัวถังรถเว้นแต่เป็นชนิดที่ได้ออกแบบไว้สำหรับติดตั้งกับเครื่องยนต์(๒)ท่อน้ำมันที่เชื่อมระหว่างจุดสองจุดที่เป็นจุดรวมของระบบน้ำมันต้องเป็นโลหะหรือวัสดุสังเคราะห์ที่มีความทนทานต่อน้ำมันในกรณีที่ใช้ท่อซึ่งสามารถบิดงอได้จะต้องยึดแน่นไว้โดยใช้แถบรัด(๓)ลิ้นควบคุมการปิดเปิดน้ำมันต้องปิดโดยอัตโนมัติเมื่อเปิดใช้ก๊าซ หรือเกิดการลัดวงจรไฟฟ้า(๔)ระบบไฟฟ้าที่ควบคุมการปิดเปิดน้ำมันไปยังเครื่องยนต์ต้องมีฟิวส์ป้องกันในกรณีที่เกิดการลัดวงจรไฟฟ้าและต้องแยกออกจากระบบไฟฟ้าอื่น ๆ ในรถข้อ ๑๗การติดตั้งเครื่องอุปกรณ์และส่วนควบที่ต้องมีตามกฎกระทรวงนี้ ให้ส่วนราชการรัฐวิสาหกิจสถาบัน สามัญวิศวกร หรือวุฒิวิศวกร ตามกฎหมายว่าด้วยวิชาชีพวิศวกรรมซึ่งนายทะเบียนเห็นชอบเป็นผู้ทดสอบและตรวจสอบตามหลักเกณฑ์และวิธีการที่นายทะเบียนเห็นชอบออกใบรับรองให้เป็นหลักฐานได้ เมื่อได้มีการปฏิบัติตามกฎกระทรวงนี้แล้วข้อ ๑๘เครื่องอุปกรณ์และส่วนควบที่ต้องมีตามกฎกระทรวงนี้ ถ้าได้ติดตั้งก่อนวันที่กฎกระทรวงนี้ประกาศในราชกิจจานุเบกษาให้เจ้าของรถดำเนินการปรับปรุงแก้ไขให้เป็นไปตามกฎกระทรวงนี้ภายในหนึ่งร้อยยี่สิบวันนับแต่วันที่กฎกระทรวงนี้ใช้บังคับข้อ ๑๙[๑]กฎกระทรวงนี้ให้ใช้บังคับเมื่อพ้นหกสิบวันนับแต่วันประกาศในราชกิจจานุเบกษาเป็นต้นไปให้ไว้ ณ วันที่ ๒๕ ธันวาคม พ.ศ. ๒๕๒๔พลเรือเอก อมร ศิริกายะรัฐมนตรีว่าการกระทรวงคมนาคม[เอกสารแนบท้าย]๑.แผนผังการติดตั้งเครื่องอุปกรณ์และส่วนควบสำหรับรถที่ใช้ก๊าซอย่างเดียวเป็นเชื้อเพลิง๒.แผนผังการติดตั้งเครื่องอุปกรณ์และส่วนควบสำหรับรถที่ใช้ทั้งก๊าซและน้ำมันเป็นเชื้อเพลิง(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากในปัจจุบันราคาน้ำมันเชื้อเพลิงได้สูงขึ้นทำให้มีผู้นำก๊าซปิโตรเลียมมาใช้เป็นเชื้อเพลิงกับรถเป็นจำนวนมาก สมควรกำหนดเครื่องอุปกรณ์และส่วนควบสำหรับรถที่ใช้ก๊าซหรือใช้ทั้งก๊าซและน้ำมันเป็นเชื้อเพลิงเพื่อให้เกิดความปลอดภัยแก่ผู้ใช้รถ และโดยที่พระราชบัญญัติการขนส่งทางบก พ.ศ.๒๕๒๒ มาตรา ๗๑ ให้กำหนดโดยกฎกระทรวงจึงจำเป็นต้องออกกฎกระทรวงนี้โชติกานต์/ปรับปรุง๑๕ มกราคม ๒๕๕๙[๑] ราชกิจจานุเบกษาเล่ม ๙๘/ตอนที่ ๒๑๔/ฉบับพิเศษ หน้า ๓๗/๒๙ ธันวาคม ๒๕๒๔